Żewġt irġiel ta' 41 u 58 sena mill-Mellieħa, ġew arrestati fil-Belt, mill-Pulizija tal-Iskwadra ta' Kontra d-Droga, b'rabta ma' sejba ta' madwar nofs kilo droga ssuspettata kokaina. Il-Pulizija elevat ammont konsiderevoli ta' droga minn fuqhom kif ukoll waqt tfittxijiet li saru aktar tard fir-residenzi tal-irġiel. Fl-istess tfittxijiet instabu madwar €19,000 fi flus kontanti. Filwaqt li l-valur fis-suq tad-droga li nstabet waqt it-tfittxijiet tammonta għall-€27,000. Huma ġew arrestati mill-Pulizija tal-Iskwadra ta' Kontra d-Droga. Il-Maġistrat tal-Għassa Dr Ian Farrugia ġie infurmat bis-sejba u ħatar inkjesta. L-irġiel se jitressqu l-Qorti illum għall-ħabta tal-11:15 ta' dalgħodu quddiem il-Maġistrat tal-Għassa Dr Caroline Farrugia Frendo. Aqra wkoll: Żewġt irġiel jinżammu arrestati wara li tressqu l-Qorti mixlija bi traffikar ta' droga Ritratt: Uffiċċju tal-Komunikazzjoni, Il-Korp tal-Pulizija ta' Malta.